CELEX: 32019D1887
Language: fi
Date: 2019-11-07 00:00:00
Title: Komission täytäntöönpanopäätös (EU) 2019/1887, annettu 7 päivänä marraskuuta 2019, täytäntöönpanopäätöksen 2014/709/EU muuttamisesta hyväksyttyjen laitosten luettelossa olevien tietojen saatavuuden ja oikea-aikaisuuden osalta (tiedoksiannettu numerolla C(2019) 7899) (ETA:n kannalta merkityksellinen teksti)

11.11.2019   
               
               
                  FI
               
               
                  Euroopan unionin virallinen lehti
               
               
                  L 290/29
               
            
         KOMISSION TÄYTÄNTÖÖNPANOPÄÄTÖS (EU) 2019/1887,
         annettu 7 päivänä marraskuuta 2019,
         täytäntöönpanopäätöksen 2014/709/EU muuttamisesta hyväksyttyjen laitosten luettelossa olevien tietojen saatavuuden ja oikea-aikaisuuden osalta
         (tiedoksiannettu numerolla C(2019) 7899)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
         ottaa huomioon eläinlääkärintarkastuksista unionin sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (3) ja erityisesti sen 4 artiklan 3 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanopäätöksessä 2014/709/EU (4) säädetään eläinten terveyttä koskevista toimenpiteistä afrikkalaisen sikaruton torjumiseksi päätöksen liitteessä luetelluissa jäsenvaltioissa tai niiden alueilla, jäljempänä ’asianomaiset jäsenvaltiot’. Kyseisessä täytäntöönpanopäätöksessä säädetään kielloista, jotka koskevat kotieläiminä pidettyjen sikojen ja sioista saatavien tuotteiden sekä luonnonvaraisten sikojen ja luonnonvaraisista sioista saatavien tuotteiden lähettämistä kyseisen päätöksen liitteessä luetelluilta alueilta. Siinä vahvistetaan myös muita sääntöjä, joiden tarkoituksena on estää afrikkalaisen sikaruton leviäminen, sekä tietojen toimittamista koskevia vaatimuksia jäsenvaltioille. Täytäntöönpanopäätöksessä 2014/709/EU vahvistettuja eläinten terveyttä koskevia toimenpiteitä sovelletaan rinnakkain neuvoston direktiivissä 2002/60/EY (5) vahvistettujen toimenpiteiden kanssa, ja niiden tarkoituksena on torjua afrikkalaisen sikaruton leviämistä erityisesti unionin tasolla.
                  
               
                     (2)
                  
                  
                     Täytäntöönpanopäätöksessä 2014/709/EU säädetään myös poikkeuksista kieltoon, joka koskee tuoreen sianlihan ja tiettyjen kyseisestä lihasta koostuvien tai sitä sisältävien sian raakalihavalmisteiden ja sianlihavalmisteiden lähettämistä kyseisen täytäntöönpanopäätöksen liitteessä olevassa II, III tai IV osassa luetelluilta alueilta muihin jäsenvaltioihin ja kolmansiin maihin.
                  
               
                     (3)
                  
                  
                     Tietyt poikkeukset ovat mahdollisia ainoastaan, jos siat, joista kyseiset tuotteet on saatu, täyttävät täytäntöönpanopäätöksen 2014/709/EU 11 artiklan vaatimukset, jos teurastamot, leikkaamot ja lihanjalostuslaitokset täyttävät päätöksen 12 artiklassa säädetyt hyväksymisedellytykset ja jos kyseiset tuotteet on tuotettu ja käsitelty kyseisen päätöksen 13 artiklan mukaisesti edellytetyn erityiskäsittelyn ja todistusvaatimuksen mukaisesti.
                  
               
                     (4)
                  
                  
                     Täytäntöönpanopäätöksen 2014/709/EU 14 artiklassa edellytetään tällä hetkellä, että jäsenvaltiot toimittavat komissiolle ja muille jäsenvaltioille kuuden kuukauden välein täytäntöönpanopäätöksen 2014/709/EU antamispäivästä sen 12 artiklassa tarkoitettujen hyväksyttyjen laitosten päivitetyn luettelon sekä merkitykselliset tiedot 11, 12 ja 13 artiklan soveltamisesta. Jotta avoimuus suhteessa muihin jäsenvaltioihin ja kolmansiin maihin toteutuisi mahdollisimman hyvin ja jotta voidaan virtaviivaistaa tietojenvaihtoa, jäsenvaltioiden velvollisuutena olisi oltava säännöllisesti päivittää 12 artiklassa tarkoitettujen hyväksyttyjen laitosten luetteloa ja kaikkia täytäntöönpanopäätöksen 2014/709/EU 11, 12 ja 13 artiklassa tarkoitettuja merkityksellisiä tietoja. Lisäksi jäsenvaltioiden olisi asetettava nämä tiedot ajallaan, julkisesti ja helposti muiden jäsenvaltioiden ja kolmansien maiden saataville. Sen vuoksi kyseisen täytäntöönpanopäätöksen 14 artiklaa olisi muutettava.
                  
               
                     (5)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan täytäntöönpanopäätöksen 2014/709/EU 14 artikla seuraavasti:
            
               
                  ”14 artikla
                  
                  Tiedottaminen 11, 12 ja 13 artiklan osalta
                  Jäsenvaltioiden on laadittava ja päivitettävä luettelo 12 artiklan mukaisesti hyväksytyistä laitoksista (hyväksyttyjen laitosten luettelo) ja asetettava se komission, muiden jäsenvaltioiden ja yleisön saataville.
                  Jäsenvaltioiden on välittömästi ilmoitettava komissiolle ja muille jäsenvaltioille
                  
                              a)
                           
                           
                              hyväksyttyjen laitosten luetteloon tekemistään muutoksista;
                              sekä
                           
                        
                              b)
                           
                           
                              merkitykselliset tiedot 11, 12 ja 13 artiklan soveltamisesta.”
                           
                        
            
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 7 päivänä marraskuuta 2019.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 395, 30.12.1989, s. 13.
         
            (2)  EYVL L 224, 18.8.1990, s. 29.
         
            (3)  EYVL L 18, 23.1.2003, s. 11.
         
            (4)  Komission täytäntöönpanopäätös 2014/709/EU, annettu 9 päivänä lokakuuta 2014, eläinten terveyttä koskevista toimenpiteistä afrikkalaisen sikaruton torjumiseksi eräissä jäsenvaltioissa ja täytäntöönpanopäätöksen 2014/178/EU kumoamisesta (EUVL L 295, 11.10.2014, s. 63).
         
            (5)  Neuvoston direktiivi 2002/60/EY, annettu 27 päivänä kesäkuuta 2002, erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta (EYVL L 192, 20.7.2002, s. 27).